विधानसभा और 2024 के आम चुनावों की तैयारियों पर चर्चा की, नड्डा-शाह भी शामिल हुए
PM Narendra Modi BJP CMs Meeting At BJP Headquarter Delhi. दिल्ली में रविवार को नई संसद का उद्घाटन करने के बाद PM मोदी भाजपा हेडक्वार्टर पहुंच गए हैं। यहां पर वे भाजपा शासित राज्यों के मुख्यमंत्रियों के साथ मीटिंग करेंगे। बताया जा रहा है कि PM मोदी नई संसद के उद्घाटन समारोह को लेकर चर्चा कर रहे हैं।
दिल्ली में रविवार को नई संसद का उद्घाटन करने के बाद PM मोदी भाजपा हेडक्वार्टर पहुंचें। यहां उन्होंने भाजपा शासित राज्यों के मुख्यमंत्री और डिप्टी सीएम के साथ मीटिंग की। PM ने बैठक में नई संसद के उद्घाटन समारोह को लेकर चर्चा की। इसके साथ ही 2024 लोकसभा चुनाव की तैयारियों को लेकर की गई। BJP शासित राज्यों के सीएम से वहां हो रहे विकास कार्यों के बारे में जानकारी ली।
मीटिंग में गृहमंत्री अमित शाह और भाजपा के राष्ट्रीय अध्यक्ष जेपी नड्डा भी शामिल हुए। इसके साथ ही यूपी के सीएम योगी, उत्तराखंड के सीएम धामी, गुजरात के सीएम भूपेंद्र पटेल, नगालैंड के डिप्टी सीएम पैटन, एमपी के सीएम शिवराज सिंह चौहान पहुंचे।
मीटिंग के बाद प्रधानमंत्री नरेंद्र मोदी ने ट्वीट कर कहा- आज भाजपा के मुख्यमंत्रियों और उपमुख्यमंत्रियों के साथ रचनात्मक बैठक की। हमने विकास में तेजी लाने और अपने नागरिकों के कल्याण को सुनिश्चित करने के तरीकों पर चर्चा की। उन्होंने बैठक के दौरान अपने मन की बातें भी बताईं।
मीटिंग से जुड़ी तस्वीरें देखिए...
27 मई को PM ने नीति-आयोग की मीटिंग की, 11 मुख्यमंत्री नहीं आए
इस मीटिंग से पहले PM मोदी की अध्यक्षता में नीति आयोग गवर्निंग काउंसिल की 8वीं मीटिंग हुई। यह दोपहर 12 बजे से शुरू हुई थी जो शाम साढ़े 4 बजे तक चली। 11 मुख्यमंत्री बैठक में नहीं आए। इनमें दिल्ली के CM अरविंद केजरीवाल, पंजाब के CM भगवंत मान, बंगाल की CM ममता बनर्जी, बिहार के CM नीतीश कुमार, राजस्थान के CM अशोक गहलोत, तमिलनाडु के CM एमके स्टालिन, केरल के CM पिन्नाराई विजयन, तेलंगाना के CM केसीआर और ओडिशा के CM नवीन पटनायक शामिल हैं।
भाजपा नेता रविशंकर प्रसाद ने कहा- जो मुख्यमंत्री बैठक में नहीं आए, वे जनता विरोधी और गैर-जिम्मेदार हैं। नीति आयोग देश के विकास और योजनाओं के लिए बहुत ही जरूरी है। इस बैठक के लिए 100 मुद्दे तय किए गए हैं। अब जो CM नहीं आए हैं वो अपने प्रदेश की जनता की आवाज यहां तक नहीं ला रहे हैं। मोदी विरोध में आप कहां तक जाएंगे?
मीटिंग में इन 10 विषयों पर चर्चा हुई
नीति आयोग की बैठक में 10 प्रमुख विषयों पर चर्चा की गई। इनमें 2047 तक विकसित भारत, MSME पर जोर, इज ऑफ डूइंग बिजनेस, इन्फ्रास्ट्रक्चर और इन्वेस्टमेंट, अनुपालन का बोझ कम करना, महिला सशक्तिकरण, स्वास्थ्य और पोषण, PM गतिशक्ति , कौशल विकास, क्षेत्र के विकास और सामाजिक बुनियादी ढांचे के लिए गति शक्ति शामिल हैं।
उन्होंने कहा कि डिजिटाइजेशन देश में उच्च स्तर पर है। हमारे पास विश्व का तीसरा सबसे बड़ा स्टार्टअप इकोसिस्टम है। हम सड़क, बिजली, पानी जैसे आधारभूत जरूरतों को पूरा करने के बाद अब विकास की तरफ अग्रसर हैं।
मामले से जुड़ी ये खबरें भी पढ़ें...
1. PM मोदी बोले- नया संसद भवन समय की मांग थी
प्रधानमंत्री नरेंद्र मोदी ने रविवार को दिल्ली में नए संसद भवन का इनॉगरेशन किया। समारोह के दूसरे सेशन में PM की स्पीच हुई। जहां PM मोदी ने कहा कि मैं सभी भारतीयों को लोकतंत्र के इस स्वर्णिम क्षण की बहुत बधाई देता हूं। पूरी खबर पढ़ें...
2. नई संसद में PM मोदी ने सेंगोल को साष्टांग-प्रणाम किया
प्रधानमंत्री नरेंद्र मोदी ने रविवार को नए संसद भवन का इनॉगरेशन किया। PM मोदी धोती-कुर्ते में सुबह 7:30 बजे नए संसद भवन पहुंचे। राष्ट्रपिता महात्मा गांधी को नमन किया और फिर हवन-पूजन में बैठे। मोदी ने संसद में सावरकर के चित्र पर भी फूल चढ़ाए। पूरी खबर पढ़ें...